พอดีว่าลูกสาวได้เอายาคุมของแม่มาเล่นและหักยาทิ้งไป1เม็ด คือเม็ดที่ต้องกินของวันนี้ อยากทราบว่าต้องกินยาต่อยังไงดี ยาคุมแบบ28เม็ด แต่เม็ดที่หักทิ้งคือเม็ดที่21
สวัสดีค่ะ หากเป็นยาคุมกำเนิดชนิดที่มีฮอร์โมนเท่ากันทุกเม็ด และเป็นชนิดที่มีฮอร์โมน 21 เม็ด (ซึ่งจะสังเกตได้จากสีที่แตกต่างกัน คือเม็ดที่ 22 มีสีแตกต่างจากเม็ดที่ 21 ) การที่ลูกนำยาเม็ดที่ 21 ทิ้งไปนั้น แนะนำให้นำยาเม็ดที่ 22 มาทานแทนได้เลย และให้ทานวันละเม็ดจนครบ 28 เม็ด แล้วเริ่มทานแผงใหาต่อไปตามปกติ ซึ่งจะทำให้ในรอบนี้ได้ทานไปเพียง 27 เม็ด แต่ประสิทธิภาพในการป้องกันการตั้งครรภ์แทบไม่ลดลงเมื่อเทียบกับการกินครบ 28 เม็ดแต่หากเป็นชนิดที่มีฮอร์โมน 24 เม็ด (คือเม็ดที่ 25 มีสีแตกต่างจากเม็ดที่ 24 ) สามารถทำได้ 2 กรณีค่ะ1. ซื้อแผงใหม่มากินในเม็ดที่ 21 แล้วเก็บแผงใหม่นั้นไว้เป็นแผงสำรอง เผื่ออนาคตมีการทำยาหล่นหายอีก2.ให้นำยาคุมเม็ดที่ 22 มาทานแทน แล้วทานเม็ดต่อๆไปจนครบ 27 เม็ดที่มีอยู่ แล้วต่อด้วยแผงใหม่ต่อไปตามปกติ